Sensor qridi

Sensor qridi — simsiz sensor şəbəkələrini qrid hesablama ilə birləşdirən konsepsiya. Bu, real vaxt rejimində verilənlərin toplanmasına və sensor məlumatlarının emalı və idarə edilməsi üçün hesablama və saxlama resurslarının paylaşılmasına imkan vermək üçün həyata keçirilir. Sensor qridi ekoloji monitorinq kimi mürəkkəb nəzarət tapşırıqlarını yerinə yetirmək üçün genişmiqyaslı infrastrukturların qurulması, geniş ərazidə yerləşdirilən heterogen sensor, verilənlər və hesablama resurslarının inteqrasiyası üçün nəzərdə tutulmuş texnologiyadır.

 Konsepsiya 
Sensor qridi anlayışı ilk dəfə "Discovery Net" layihəsində müəyyən edilmişdir. Burada "sensor şəbəkələri" və "sensor qridləri" arasında fərq qoyulmuşdur.

Sensor qridi böyük həcmdə sensor verilənlərinini toplanması, işlənməsi, paylaşılması, vizuallaşdırılması, arxivləşdirilməsi və axtarışına imkan verir.H.B. Lim, et al. Sensor Grid: Integration of Wireless Sensor Networks and the Grid, In Proc. of the IEEE Conference on Local Computer Networks 30th Anniversary (LCN’05), October 2005.Hingne, V.; Joshi, A.; Houstis, E.; Michopoulos, J. On the Grid and Sensor Networks. In Proc. Of International Workshop on Grid Computing. pages 166-173. Nov. 2003.M. Gaynor, et al. Integrating wireless sensor networks with the grid. IEEE Internet Computing, pages 32–39, Jul/Aug 2004.H. B. Lim, K. V. Ling, W. Wang, Y. Yao, M. Iqbal, B. Li, X. Yin, and T. Sharma, "The National Weather Sensor Grid," Proc. of the 5th ACM Conference on Embedded Networked Sensor Systems (SenSys 2007), Nov 2007. 

Sensor qridinə əsaslanan arxitektura ekologiya və yaşayış mühitinin monitorinqi, pasiyentlərin sağlamlığının monitorinqi, hava şəraitinin monitorinqi və proqnozlaşdırılması, hərbi və daxili təhlükəsizlik məqsədli nəzarət, məhsulların və istehsal proseslərinin izlənməsi, fiziki strukturların və tikinti sahələrinin təhlükəsizlik monitorinqi, ağıllı evlər və ofislər üçün tətbiq olunur. Bu cür tətbiqlər, eləcə də müxtəlif növ verilənlərin təhlili və verilənlərin hasilatı üçün müxtəlif arxitekturalar istifadə edilə bilər.

 Həmçinin bax 
 Simsiz sensor şəbəkəsi
 Qrid
 Verilənlərin hasilatı

 İstinadlar 

 Xarici keçidlər 
 Crisisgrid (2007):  http://www.crisisgrid.org
 The National Weather Sensor Grid: https://archive.today/20130418144026/http://nwsp.ntu.edu.sg/

Kateqoriya:Sensor şəbəkəsi